Diari Oficial de la Generalitat Valenciana


Sumari del DOGV 8956, del 19-11-2020 (2020/9719)

RESOLUCIÓ de 13 de novembre de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'any 2020, les ajudes a la gestió sanitària i de benestar animal en l'aqüicultura de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8956

Data del DOGV
:   19-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9719


Data del document
:   13-11-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 13 de novembre de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'any 2020, les ajudes a la gestió sanitària i de benestar animal en l'aqüicultura de la Comunitat Valenciana. [2020/9719]  
El Reglament (UE) número 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de la Pesca (en avant, FEMP) estableix les mesures financeres de la Unió per a l'aplicació de la Política Pesquera Comuna, de les mesures relatives al Dret de la Mar, del desenvolupament sostenible de les zones pesqueres i aqüícoles i de la pesca interior, així com de la política marítima integrada. Entre les seues prioritats destaca (article 6.2.d) el foment d'una aqüicultura amb un elevat nivell de protecció del medi ambient i la promoció de la salut i el benestar dels animals i de la salut i protecció públiques, i així estableix en l'article 56 les mesures de salut i benestar dels animals i les accions per a promoure la salut i benestar dels animals de les empreses aqüícoles.  
La Comunitat Valenciana té atribuïdes competències en ordenació del sector pesquer i de l'aqüicultura, sent la Conselleria d'Agricultura, Desenvolupament Rural, Emergència Climàtica i Transició Ecològica, la competent per a la tramitació de les ajudes comunitàries en aquesta matèria.  
En l'Ordre 2/2017, de 13 de gener, de la Conselleria d'Agricultura, Medi Ambient, Canvi Climatologia i Desenvolupament Rural, s'aproven les bases de les ajudes a la gestió sanitària i de benestar animal en l'aqüicultura de la Comunitat Valenciana.  
Les actuacions es dirigiran a millorar aspectes relatius a la prevenció i la bioseguretat en l'àmbit de l'aqüicultura com a programes d'erradicació de malalties, al desenvolupament de millors pràctiques, de suport a grups de protecció de la salut i fins i tot a estudis veterinaris o farmacèutics.  
La present convocatòria queda sotmesa, en el que siga escaient, a la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 159.3, 165 i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per tot això i en virtut de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i vista la proposta de la Direcció General d'Agricultura, Ramaderia i Pesca, òrgan directiu que té atribuïdes, entre altres, les funcions relatives a l'execució de la Política Pesquera Comuna, així com la gestió del Fons Europeu Marítim i de Pesca, i, fent ús de les competències conferides, resolc:  
  
Primer. Objecte i àmbit  
Convocar per a l'exercici 2020 les ajudes destinades a fomentar la salut i el benestar dels animals en les instal·lacions d'aqüicultura, regulades per l'Ordre 2/2017, de 13 de gener, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases de les ajudes a la gestió sanitària i de benestar animal en l'aqüicultura de la Comunitat Valenciana.  
  
Segon. Persones beneficiàries  
Seran beneficiaris d'aquestes ajudes les empreses aqüícoles podent sol·licitar-se a través de les Agrupacions de Defensa Sanitària Ramaderes, d'ara en avant ADSR, oficialment reconegudes per l'òrgan competent en matèria de ramaderia i integrades per explotacions aqüícoles inscrites en el Registre Nacional d'Agrupacions de Defensa Sanitària Ramaderes amb anterioritat al començament del termini de presentació de sol·licituds anunciat mitjançant publicació de la resolució de convocatòria en el Diari Oficial de la Generalitat Valenciana i que executen les accions descrites en la base primera de l'Ordre 2/2017, de 13 de gener, en les explotacions aqüícoles de la Comunitat Valenciana.  
  
Tercer. Finançament i import de les ajudes  
1. Les ajudes regulades en la present convocatòria seran finançades pel Fons Europeu Marítim i de la Pesca (FEMP) i la Generalitat Valenciana en els percentatges que es determinen en el Programa Operatiu del Fons Europeu Marítim i de Pesca d'Espanya, aprovat per la Decisió de la Comissió de 13 de novembre de 2015.  
2. La dotació pressupostària amb càrrec al programa 714.10 d'Ordenació i millora de la producció pesquera, línia S7743000, Suport programa de vigilància sanitària, per un import de 25.000 ?.  
3. Les ajudes seran finançades al 75 % pel Fons Europeu Marítim i de Pesca, corresponent l'altre 25 % a la contribució de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Quart. Termini, forma de presentació de les sol·licituds i documentació que ha d'annexar-se  
1. El termini de presentació de sol·licituds en l'exercici 2020 per a les ajudes de la present convocatòria serà de 10 dies naturals, a comptar des de l'endemà de la publicació en el Diari Oficial de la Generalitat Valenciana de l'extracte de la present resolució.  
2. Els sol·licitants, atés que en tots els casos són persones jurídiques, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds i la documentació que s'hi annexarà, telemàticament a través de la seu electrònica de la Generalitat en la següent URL: http://www.gva.es/es/proc18416.  
3. Els documents a presentar juntament amb la sol·licitud seran els que siguen escaients segons la base setena de l'annex I de l'ordre.  
Els documents que s'annexen al tràmit telemàtic hauran d'anar signats electrònicament per les persones que calga, segons el tipus de document de què es tracte.  
Si es presenten sol·licituds presencialment, es requerirà a l'interessat perquè la present de manera electrònica. A aquest efecte, es considerarà com a data de presentació de la sol·licitud aquella en la qual haja sigut realitzada la presentació telemàtica.  
Les esmenes o les aportacions documentals posteriors a la presentació de la sol·licitud, hauran de realitzar-se a través de la següent URL: http://www.gva.es/es/proc18416.  
4. L'òrgan gestor del procediment ha d'estar autoritzat per l'interessat per a poder consultar dades d'estar al corrent d'obligacions tributàries. En cas contrari, l'interessat haurà d'aportar els documents acreditatius corresponents. L'òrgan gestor d'aquest procediment està autoritzat per a procedir a la consulta de la següent informació: dades d'identitat, estar al corrent dels pagaments amb la Tresoreria de la Seguretat Social i dades d'expedient sancionadors. No obstant això, si l'interessat desitja oposar-se a això, és imprescindible que indique la informació concreta a la consulta a la qual s'oposa i els motius que ho justifiquen. Si s'oposa, queda obligat a aportar els documents acreditatius corresponents.  
  
D'acord amb el que s'estableix en la disposició addicional octava de la Llei orgànica 3/2018, de 5 de desembre, i en l'article 4 de la Llei 40/2015, d'octubre, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquests. La potestat de verificació implica l'accés a les següents dades que consten en la Base de Dades Nacional de Subvencions: consulta de concessions i ajudes i consulta d'inhabilitacions.  
  
Cinqué. Procediment de concessió, resolució i notificació  
El procediment de concessió i resolució de les ajudes a la gestió sanitària i de benestar animal serà l'establit en la base novena de l'annex I de l'Ordre 2/2017, de 13 de gener.  
  
Sisé. Requisits de notificació, comunicació o exempció  
D'acord amb el que s'estableix en l'article 8.2 del Reglament (UE) número 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca, els articles 107, 108 i 109 del TFUE no seran aplicables als pagaments efectuats pels Estats membres en virtut i de conformitat amb aquest reglament dins de l'àmbit de l'article 42 del TFUE, i per tant no són aplicables als pagaments de les ajudes previstes en les bases reguladors establides de conformitat amb l'article 56 del Reglament (UE) número 508/2014.  
  
Seté. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria, podrà posar aquests fets en coneixement del Servei Nacional de Coordinació Antifrau de la Intervenció General de l'Administració d'Estat, per mitjans electrònics a través del canal habilitat a aquest efecte per aquest Servei en l'adreça web: www.igae.pap.hacienda.gob.es/sitios/igae/es-es/paginas/denan.aspx, i en els termes establits en la Comunicació 1/2017, de 6 d'abril, del mencionat Servei, que pot consultar-se en la següent URL:  
  
http://www.gva.es/downloads/publicados/PR/4-COMUNICACION\_1\_2017\_INFORMACION\_FRAUDE\_IRREGULARIDAD.pdf  
  
Huité. Protecció de dades de caràcter personal i transparència  
1. La sol·licitud d'inici d'aquest procediment comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en el Registre d'Activitats de Tractament publicat en la pàgina web de la conselleria competent en matèria d'agricultura/medi ambient. En concret, la informació bàsica del tractament és la següent:  
Nom del tractament: Ajudes a la pesca del Fons Europeu Marítim i de Pesca (FEMP).  
Identitat del responsable del tractament: persona titular de la sotssecretaria de la conselleria amb competències en matèria d'agricultura.  
Finalitat del tractament: recopilació i tractament de dades necessàries per a la gestió financera, seguiment, auditoria i avaluació del Fons Europeu Marítim i de la Pesca (FEMP) que han de ser posats a la disposició de les autoritats de gestió, certificació i d'auditoria.  
Exercici de dret: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que s'estableix en l'enllaç següent: https://www.gva.es/va/inicio/procedimientos'id\_proc=19790.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
Pot obtindre informació més detallada en el següent enllaç: http://www.agroambient.gva.es/va/registre-de-tractaments  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar dels següents fets:  
  
- La comunicació d'aquestes dades a l'Administració per al tractament d'aquestes en l'àmbit de les seues competències i d'acord amb les finalitats del procediment.  
- La possibilitat que l'Administració realitze consultes relacionades amb les seues dades per a comprovar, entre altres fets, la seua veracitat. Si aquesta consulta requereix autorització per llei per part de les persones les dades de les quals s'hagen de consultar, la persona sol·licitant o el seu representant legal hauran d'haver recaptat aquesta autorització, que estarà disponible a requeriment de l'Administració en qualsevol moment.  
- Del dret oposició que té al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
4. En el cas d'entitats que perceben, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar l'adequada publicitat a aquesta, indicant almenys l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació es realitzarà preferentment a través de les corresponents pàgines web. En cas que no disposen de pàgina web on realitzar aquesta publicitat, podran complir aquesta obligació a través del portal que pose a la seua disposició l'òrgan concedent. Per a això, durant el període de justificació de l'ajuda concedida haurà de comunicar-ho a l'entitat concedent perquè hi done publicitat en la web corresponent.  
  
5. Els beneficiaris de la subvenció hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, inclòs el logotip de la Generalitat Valenciana en mitjans de difusió com ara cartells, materials i impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
Nové. Règim de recursos  
La present resolució posa fi a la via administrativa i contra aquesta pot interposar-se potestativament un recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la seua publicació, o impugnar-se directament davant de l'ordre jurisdiccional mitjançant la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i el 46.1 de la Llei reguladora de la jurisdicció contenciosa administrativa.  
  
  
València, 13 de novembre de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.